projecte-aina/catalan_government_crawling huggingface dataset:
Ets una empresa de matriu estrangera establerta a Catalunya?
Vols aprofitar al màxim els avantatges de l'ecosistema productiu català?
Des d'ACCIÓ t'ajudem a créixer i reinvertir per explotar tot el potencial del teu entorn.
Si penses en nous projectes, t'acompanyem perquè trobis els millors socis i et fem un assessorament a mida perquè Catalunya sigui el millor aliat de la teva empresa.
Amplia la teva presència a Catalunya!
El servei de Suport per a empreses estrangeres a Catalunya és un servei d' after care, posterior a l'arribada de la teva empresa al país.
T'assessorem en tots els processos i t'ajudem a mantenir i ampliar la teva activitat a Catalunya.
És un servei polivalent, que posa a la teva disposició tots els serveis transversals d'ACCIÓ.
Connexió amb l'ecosistema català
El servei de Suport per a empreses estrangeres a Catalunya va dirigit a empreses de matriu estrangera establertes a Catalunya, que vulguin realitzar nous projectes d'inversió o de manteniment, que vulguin ampliar les seves operacions o que requereixin suport per mantenir la seva activitat a Catalunya.
Sol·licita el servei de Suport per a empreses estrangeres a Catalunya: analitzarem de forma personalitzada la teva activitat i els teus plans de creixement i et dissenyarem un pla a mida per executar-lo amb tots els serveis d'ACCIÓ que necessitis.
El servei de Suport per a empreses estrangeres a Catalunya és un servei gratuït i permanent d'ACCIÓ.
A Catalunya hi ha 8.908 empreses amb almenys un 50% de capital estranger, provinents de 90 països diferents.
França, Alemanya i els Estats Units són els orígens més habituals en un establiment que, per volum de facturació, dominen les companyies d'alimentació i d'automoció
Els registres de captació de capital productiu han crescut un 35% en el quinquenni 2015-2019 respecte l'anterior 2010-2014 amb fons provinents majoritàriament dels Estats Units i la Unió Europea; i destinats a la indústria, el comerç i la construcció.
El nombre d'empreses tecnològiques estrangeres instal·lades a Catalunya ha augmentat un 21% el 2019 i es situa per damunt les 1.360 filials.
Tot plegat ho indica l'informe d'ACCIÓ IED tecnològica a Catalunya 2019.
Els registres de captació de capital productiu han crescut un 45% en el quinquenni 2014-2018 respecte l'anterior 2009-2013 amb fons provinents majoritàriament dels Estats Units i la UE; i destinats a la indústria, la construcció i el comerç
A Catalunya hi ha 8.642 empreses amb almenys un 50% de capital estranger, provinents de 89 països diferents.
Alemanya, França i els Estats Units són els orígens més habituals en un establiment que, per volum de facturació, dominen les companyies d'automoció i alimentació
Els registres de captació de capital productiu han crescut un 33,9% en el quinquenni 2013-2017 respecte l'anterior 2008-2012 amb fons provinents majoritàriament de la UE i destinats a la indústria, la construcció i el comerç
No sempre trobem els nostres aliats estratègics al costat de casa.
Sovint aquell proveïdor clau o el client que marca la diferència es troba més enllà de les nostres fronteres.
En aquests casos, per què no portar-los a Catalunya?
El servei d'Atracció de socis internacionals d'ACCIÓ t'ajuda a convèncer-los d'establir-se al nostre país.
Apropa els teus aliats estratègics internacionals a Catalunya!
El servei d' Atracció de socis internacionals t'acompanya a convèncer els teus aliats estratègics de la necessitat d'establir-se a Catalunya.
Presenta'ns els teus socis estratègics internacionals i definirem conjuntament una proposta de valor guanyadora per ajudar-los en la presa de decisions positives.
El servei d' Atracció de socis internacionals va dirigit a empreses establertes a Catalunya que detectin una mancança en la seva cadena de valor o d'aprovisionament que pot solucionar una empresa ubicada a l'exterior.
També es dirigeix a empreses catalanes interessades a tenir més a prop proveïdors i clients clau per a la seva activitat.
Amb el servei d' Atracció de socis internacionals, ACCIÓ t'acompanya a explicar als teus partners estratègics a l'exterior els avantatges i oportunitats d'establir-se a Catalunya.
Posem a la seva disposició tots els serveis d'ACCIÓ per acompanyar-los i que tinguin el millor aterratge a Catalunya:
El servei d' Atracció de socis internacionals és un servei gratuït i permanent d'ACCIÓ.
A Catalunya hi ha 8.908 empreses amb almenys un 50% de capital estranger, provinents de 90 països diferents.
França, Alemanya i els Estats Units són els orígens més habituals en un establiment que, per volum de facturació, dominen les companyies d'alimentació i d'automoció
Els registres de captació de capital productiu han crescut un 35% en el quinquenni 2015-2019 respecte l'anterior 2010-2014 amb fons provinents majoritàriament dels Estats Units i la Unió Europea; i destinats a la indústria, el comerç i la construcció.
El nombre d'empreses tecnològiques estrangeres instal·lades a Catalunya ha augmentat un 21% el 2019 i es situa per damunt les 1.360 filials.
Tot plegat ho indica l'informe d'ACCIÓ IED tecnològica a Catalunya 2019.
Els registres de captació de capital productiu han crescut un 45% en el quinquenni 2014-2018 respecte l'anterior 2009-2013 amb fons provinents majoritàriament dels Estats Units i la UE; i destinats a la indústria, la construcció i el comerç
A Catalunya hi ha 8.642 empreses amb almenys un 50% de capital estranger, provinents de 89 països diferents.
Alemanya, França i els Estats Units són els orígens més habituals en un establiment que, per volum de facturació, dominen les companyies d'automoció i alimentació
Els registres de captació de capital productiu han crescut un 33,9% en el quinquenni 2013-2017 respecte l'anterior 2008-2012 amb fons provinents majoritàriament de la UE i destinats a la indústria, la construcció i el comerç
Has començat a vendre a través de marketplaces i t'agradaria millorar-hi la teva presència?
Aprofita els canals digitals per generar noves oportunitats i vendes internacionals i no perdis mercat respecte altres empreses que ja ho estan fent!
International eTrade és l'empenta que la teva empresa necessita per transformar el seu ADN.
A través d'aquesta iniciativa, disposaràs de 60 hores de mentoria i capacitació especialitzada, completament finançades, i rebràs tot el coneixement que necessites sobre els processos d'internacionalització digital: estratègia en màrqueting on-line internacional, omnicanalitat, fiscalitat o logística, entre d'altres.
Aprofita l'impuls de l'International eTrade i activa els teus canals on-line per ampliar les teves vendes internacionals.
Si vols estar al dia de novetats sobre aquest servei, properes convocatòries o que t'avisem dels tallers i continguts que elaborarem per ajudar-te a exportar digitalment, escriu-nos aquí.
Contacta'ns si vols que t'avisem de noves convocatòries i dels tallers i continguts vinculats a l'International eTrade
La iniciativa International eTrade et dona tots els coneixements que la teva empresa necessita per aprofitar els canals on-line i ampliar les vendes internacionals a través del comerç electrònic.
Així, les empreses que siguin seleccionades per participar-hi tindran accés a 60 hores d'assessorament expert completament finançades per ACCIÓ, el Fons Social Europeu i el Ministeri d'Indústria, Comerç i Turisme.
International eTrade es desenvolupa en col·laboració amb la Escuela de Organización Industrial (EOI).
La implementació de la iniciativa International eTrade consta de quatre fase diferenciades per a les empreses seleccionades:
L' International eTrade s'adreça a persones que treballen a pimes establertes a Catalunya, amb producte o servei propi i experiència internacional, però que encara no han començat a vendre a través dels canals on-line o ho fan molt poc.
També hi podran participar aquelles empreses que estiguin en procés d'obrir un nou canal de venda o un nou mercat internacional.
El servei, tècnicament, en tant que és un programa formatiu, s'adreça a les persones professionals de les empreses seleccionades.
El servei està valorat en més de 5.000 euros, però el seu cost total està cofinançat pel Fons Social Europeu, ACCIÓ i el Ministeri d'Indústria, Comerç i Turisme i, per tant, és gratuït per a les empreses.
T'agradaria començar a vendre els teus productes en canals on-line a través de l' International eTrade?
La convocatòria 2020 està tancada.
La col·laboració empresarial ha estat una de les consignes més repetides per ACCIÓ durant anys.
En una situació com l'actual, el talent, la creativitat i la generositat fan que persones i empreses vulguin donar tot allò que tenen per mirar de pal·liar els efectes de la crisi sanitària que vivim.
Per això, des d'ACCIÓ posem en marxa el Marketplace empresarial Covid-19.
Aquí podreu compartir allò que les vostres empreses poden aportar, com poden col·laborar, com poden adaptar-se i convertir-se en part de la solució, cadascuna des dels seus àmbits d'especialitat, des dels seus coneixements, la seva maquinària, els seus materials en estoc, etc.
El Marketplace empresarial Covid-19 s'enfoca especialment a serveis tecnològics i productes sanitaris que puguin ser efectius a curt termini.
A continuació trobareu les ofertes que hem rebut, analitzat i validat.
També podeu fer-nos les consultes que necessiteu sobre la iniciativa.
Atenció: aquest Marketplace és una plataforma viva.
Hem rebut centenars de propostes en molt poc temps.
Les veureu publicades aquí progressivament, tan ràpidament com puguem.
El Marketplace empresarial COVID-19 d'ACCIÓ ja no rep noves inscripcions.
Gràcies a l'enorme resposta que ha rebut i la millora de la situació sanitària, ja no són necessaris nous registres.
Volem agrair la participació de les empreses que en formen part.
No trobes el producte o l'aplicació industrial que necessites?
Busca-la al Catalonia Industry Suppliers, el nou directori d'empreses industrials de Catalunya.
Allí podràs cercar entre més de 3.000 empreses i filtrar per 30 sectors, més de 250 aplicacions i altres paràmetres com la ubicació, la facturació o el número de treballadors.
Ets una empresa que ja exporta a l'estranger?
Vols donar-te d'alta al directori per aconseguir clients internacionals?
Troba el teu proveïdor industrial
PÍNDOLA DISPONIBLE EN CATALÀ I ANGLÈS
El sector de l'alimentació i les begudes és un dels clars referents de l'economia catalana.
Liderat per les indústries càrnies, gaudeix d'un elevat desenvolupament gràcies al seu potent ecosistema empresarial al llarg de tota la cadena de valor.
De fet, aquesta riquesa de la cadena de valor és una de les claus per entendre l'èxit del sector.
Des dels proveïdors de matèries primeres i maquinària fins als consumidors finals.
L'estudi d'ACCIÓ Alimentació i begudes a Catalunya radiografia la realitat d'aquest sector i en presenta les millors oportunitats internacionals.
Aquest és el primer sector de la indústria catalana amb una facturació global de 38.205 M€ i que dona feina a 164.372 persones.
El sector de l'alimentació i les begudes compte amb 3.922 empreses a Catalunya, una xifra que se li han de sumar les més de 57.000 explotacions agrícoles i les 436 empreses de la indústria auxiliar.
A escala internacional, la producció global d'alimentació i begudes es va valorar en 6,5 bilions d'euros el 2019, unes xifres del tot influenciades per la Xina, el principal productor mundial.
Els Estats Units, el Japó, Alemanya i el Brasil segueixen al gegant asiàtic en termes de producció.
En canvi, i si posem el focus en l'exportació, el principal país exportador de productes alimentaris i begudes són els Estats Units.
A Catalunya, el bon moment del sector també ha estat objecte d'interès per a la inversió estrangera, amb 26 projectes d'inversió directa entre el 2015 i el 2019.
Tots plegats han sumat 552 milions d'euros i han generat 1.546 llocs de treball.
De fet, Catalunya ha captat el 24% dels projectes a Espanya en aquest període.
Pel que fa a les exportacions, les d'alimentació i begudes representen l'12,4% del total a Catalunya i superen els 10.677 M€ amb 2.760 empreses que ho fan de forma regular.
De fet, el nombre d'empreses exportadores regulars a Catalunya representa el 31% sobre el total de l'Estat.
Els productes carnis, els productes alimentaris de qualitat, les fruites i verdures, els olis i els vins i caves són els que tenen més èxit a l'exterior.
Un dels puntals del sector de l'alimentació i les begudes a Catalunya és la seva capacitat innovadora.
Amb centres tecnològics capdavanters com Eurecat, Leitat o la Fundació Alícia i la presència de diversos clústers, associacions i empreses internacionals, aquest sector és un dels grans tractors de la innovació catalana.
Aquest informe identifica els mercats mundials amb més oportunitats per a les empreses catalanes d'alimentació i begudes.
Els Estats Units i Canadà a Amèrica; Bèlgica, França, Alemanya o el Regne Unit a Europa; Austràlia, Hong Kong o el Japó a l'Àsia i Oceania; i Ghana i Kenya a l'Àfrica, concentren bona part de les opcions per internacionalitzar les empreses catalanes del sector.
Finalment l'estudi d'ACCIÓ també inclou oportunitats internacionals concretes i vinculades a la COVID-19.
Per conèixer més les dades, consulta la píndola Alimentació i begudes a Catalunya.
ESTUDI DISPONIBLE EN DUES VERSIONS: PÍNDOLA EN CATALÀ I ANGLÈS
La indústria química se centra en l 'extracció i el processament de matèries primeres, ja siguin naturals o sintètiques; així com en la seva transformació en substàncies amb noves característiques.
La facturació mundial d'aquest sector l'any 2018 s'ha situat en els 3.347 milions d'euros, amb la Xina com a principal productor amb el 35,8%.
La Unió Europea ocupa el segon lloc mundial del sector amb el 16,9% seguida dels Estats Units amb el 15,8%, tal i com destaca l'informe El sector químic a Catalunya.
A Europa, el químic és el quart sector més important, amb Alemanya i França com a principals protagonistes.
Al seu darrere s'hi situen Itàlia, els Països Baixos i Espanya.
Pel que fa a Catalunya, el químic és un sector potent, desenvolupat i internacional.
Fins a 1.053 empreses conformen un sector que genera més de 36.400 llocs de treball (dades 2018) i 18.502 milions d'euros de facturació (dades 2018).
Una xifra, la de la facturació, especialment rellevant si es té en compte que és el segon de Catalunya i representa el 43% de la facturació total del sector a Espanya amb tant sols el 29% de les empreses.
Alhora, el sector químic català és atractiu per a la inversió estrangera, que hi ha desenvolupat 27 projectes entre 2015 i 2019 per un valor de 651 milions d'euros, que han generat 810 llocs de treball.
De fet, Catalunya és la tercera regió d'Europa occidental en nombre de projectes.
La internacionalització del sector queda reflectida pel fet que representa el 17% de les exportacions catalanes i que els productes químics bàsics és el grup més exportat de l'última dècada (51,6%).
Catalunya és la regió amb el nombre més elevat d'empreses exportadores regulars en aquest àmbit i tenen en França el principal soci comercial.
Pel que fa a les importacions, aquestes provenen majoritàriament d'Alemanya.
Les oportunitats d'inversió del sector químic català passen per àmbits com la química tradicional, els centres d'R+D, l'economia circular, els plàstics biodegradables, la impressió 3D o la logística.
A més, en el camp internacional, es presenten oportunitats a França i Polònia; a Amèrica en països com Colòmbia o Mèxic; a l'Àfrica Occidental; o a l'Àsia en països com Azerbaidjan, Turquia i Bangladesh.
Consulta totes les dades i oportunitats a l'informe El sector químic a Catalunya.
S'han modificat les modalitats de Tractament de les dades personals i també els Termes i condicions.
Guia de comerç internacional (en Anglès)
Tres passos per obtenir la millor visió per expandir el teu negoci
Tot el que necessites per accedir al país que vols
El Catalonia Trade Portal t'ofereix informació, eines i recursos per ajudar-te a fer créixer el teu negoci a l'exterior.
Explora nous mercats, troba importadors i calcula preus d'exportació.
Oficina Tècnica de Barreres a la Internacionalització
Vols més informació sobre com exportar a algun país concret?
Tens dubtes sobre la documentació necessària i les barreres que t'hi pots trobar?
Les 8.908 empreses (d'entre les que tenen com a mínim un 50% de capital estranger) identificades l'any 2019 a Catalunya suposen un augment del 3% respecte l'any anterior i un augment de gairebé un 60% des del primer estudi l'any 2013.
Així ho exposa l'informe Directori de filials d'empreses estrangeres a Catalunya elaborat per ACCIÓ.
L'objectiu d'aquest directori és doble.
Per una banda, identifica de forma exhaustiva totes les empreses estrangeres amb presència a Catalunya, independentment d'on tenen la seu oficial.
De l'altra, pretén contribuir a la disminució de l'efecte seu incloent en el directori les empreses amb centres operatius a Catalunya, però que tenen l'adreça social o fiscal fora del país.
Així es contempla l'activitat empresarial real a Catalunya.
El directori recull les filials, les sucursals i les oficines de representació de forma independent.
S'hi reflecteixen tot tipus d'establiments, des de plantes productives, centres d'R+D o oficines comercials; sempre que estiguin localitzades a Catalunya.
D'aquesta manera, el directori ha identificat 8.908 empreses estrangeres a Catalunya d'entre les que tenen almenys un 50% de capital estranger.
Totes elles representen el 3,2% del total d'empreses a Catalunya.
Ara bé, un dels elements destacats és que aquest teixit empresarial té una mida proporcionalment superior al del teixit empresarial total de Catalunya.
De fet, gairebé una de cada tres empreses grans a Catalunya és estrangera; i també ho són un 21% de les petites.
Si s'analitza el seu origen, hi ha 90 països de procedència; on destaquen França i Alemanya (13%)i els Estats Units (12%).
Tots tres compten amb més de 1.000 empreses a Catalunya.
En aquesta presència destaca el creixement de la Xina, que ja té 115 presències al nostre país amb un creixement del 26% respecte l'any anterior.
Per continents, el domini europeu és aclaparador (76%), seguit d'Amèrica (15%), l'Àsia-Pacífic (7%) i l'Àfrica-Orient Mitjà (2%).
Tot i així, qui més creix en termes proporcionals és l'Àsia-Pacífic, impulsada per la Xina, que ho ha fet un 15% respecte el 2018.
Segons el volum de facturació, l'automoció i l'alimentació són els principals sectors on treballen les empreses estrangeres establertes a Catalunya.
Tot i així, per nombre absolut de companyies, les infraestructures i les TIC són els àmbits que en reuneixen més.
Consulta aquestes i més dades de forma detallada a l'informe Directori de filials d'empreses estrangeres a Catalunya.
Uneix-te a les més de 17.000 empreses exportadores regulars.
Suma't a les més de 3.000 empreses amb filial a l'estranger.
Descobreix els serveis d'internacionalització
El 45% de les empreses catalanes augmentaran la facturació gràcies a la innovació.
Més de la meitat de les empreses innovadores són exportadores.
Connecta't a la innovació (PDF)
Uneix-te a les més de 1.800 empreses que ACCIÓ assessora per obtenir finançament.
Coneix els més de 100 proveïdors de finançament alternatiu al teu abast.
Consulta els serveis de finançament
Més de 1.500 startups identificades al Barcelona & Catalonia Startup Hub.
Els participants en les darreres 10 edicions del Fòrum d'inversió han aixecat més de 270 milions d'euros.
Suma't a les més de 2.300 empreses i altres agents que formen part dels 29 clústers amb una facturació agregada de més de 74.000 M€.
Catalunya és la regió més atractiva per a la inversió estrangera del sud d'Europa.
ACCIÓ organitza més 230 activitats anuals a Barcelona i a tot el territori
Descobreix els grans actes d'ACCIÓ
Explora, de primera mà, el potencial de nous mercats amb les Missions empresarials
A l' Agenda d'activitats d'ACCIÓ hi trobaràs els actes que s'organitzen a Barcelona i a tot el territori amb l'objectiu d'inspirar-te: jornades, conferències i tallers; els esmorzars d'ACCIÓ o les reunions amb experts, entre d'altres.
Per altra banda, ACCIÓ organitza grans esdeveniments com la Setmana de la Internacionalització o el Fòrum d'Inversió; realitza desenes de missions empresarials a tot el món i participa en l'organització de grans fires.
Els teus competidors també poden ser bons aliats
Tots els agents d'un sector units per un benefici conjunt
Gaudeix dels avantatges del treball en equip
Mitjançant el projecte europeu THE NEXT SOCIETY, cofinançat pel programa EUROPEAID, ACCIÓ potencia la internacionalització dels clústers de Catalunya, assessorant, formant i organitzant visites d'estudi per clústers del nord d'Àfrica i el Pròxim Orient.
El programa de TV3 Els Diners ha dedicat quatre entregues a explicar què són els clústers, com funcionen i els avantatges que ofereixen.
Per exemple, a empreses tecnològiques per enfortir-se o a companyies del sector alimentari gurmet per ser més visibles sota el seu paraigua.
Descobreix-ho tot sobre els clústers amb la intervenció d'Alberto Pezzi, director de Clústers d'ACCIÓ.
1/4 Què són i què fan els clústers?
2/4 Empreses tecnològiques que s'agrupen per enfortir-se.
Amb la participació de Sensofar ( SECPhO )
3/4 Fabricants d'aliments gurmet, junts per ser més visibles.
Amb la participació de Catalonia Gourmet
4/4 Els clústers, una via perquè les empreses avancin.
El clúster és l'espai on reforçar la competitivitat de l'empresa
El programa de TV3 Els Diners ha dedicat quatre entregues a explicar fins a quins punt la innovació resulta crítica en la supervivència i creixement de les empreses.
Disposar d'una actitud innovadora, per exemple, ha permès a les companyies Iberital i Martiderm créixer i internacionalitzar-se.
Un procés que han desenvolupat amb el suport d'ACCIÓ.
1/4 Innovació: un secret per sobreviure al mercat
2/4 Innovar invertint en el llançament de nous productes
3/4 Innovar en la producció per fer front al creixement
4/4 Innovar per fer més eficients les instal·lacions
Es tracta de la primera missió inversa en línia organitzada per ACCIÓ, una iniciativa que s'ha adaptat al format digital arran de la situació provocada per la COVID-19.
26 empreses catalanes del sector de les tecnologies agrícoles o agritech han mantingut aquesta setmana més de 170 reunions de negoci a través de videoconferències amb una quarantena d'importadors provinents de Colòmbia, Guatemala, Panamà, Hondures, Mèxic i Perú.
Es tracta de la primera missió inversa en format virtual organitzada per ACCIÓ -l'agència per a la competitivitat de l'empresa-, una iniciativa que estava previst celebrar de manera presencial com l'any passat però que s'ha adaptat a la situació provocada per la COVID-19.
La missió virtual, organitzada en col·laboració amb el Clúster de Medis de producció Agrícola de Catalunya (FEMAC), s'ha fet coincidir amb la celebració aquesta setmana de la Fira de Sant Miquel amb l'objectiu de donar visibilitat internacional i impulsar les exportacions del sector de les tecnologies agrícoles de la demarcació.
En concret, les empreses catalanes -majoritàriament originàries de Lleida, però també de la resta del territori- que participen a la missió virtual es dediquen a la maquinària agrícola, les llavors, els fertilitzants o la introducció de solucions d'IoT en l'àmbit de l'agricultura.
Així, les empreses catalanes han mantingut reunions d'una hora de durada per videoconferència amb els importadors de l'Amèrica Llatina, seleccionats a través de les Oficines Exteriors de Comerç i d'Inversions d'ACCIÓ ubicades en aquesta regió.
Prèviament a les trobades, les empreses han participat en jornades de formació amb els directors de les oficines d'ACCIÓ de l'Amèrica Llatina per detectar oportunitats de negoci concretes en aquests països i quina és la situació del sector.
A més, les empreses també han rebut formació específica per aprendre a fer negocis internacionals a través de videoconferències i adaptar les seves estratègies de negociació i vendes als canals digitals.
Un cop finalitzada la missió virtual, les empreses també disposaran del suport d'un expert en internacionalització per realitzar el seguiment dels contactes de negoci realitzats.
Les empreses han rebut formació específica per fer negocis internacionals a través de videoconferències i adaptar les seves estratègies als canals digitals.